kardosdrur/scandi-wiki huggingface dataset:
Almen sprogforståelse

Almen Sprogforståelse er et fagsamarbejde, der skal sikre en fælles basis for det sproglige arbejde i det almene gymnasium, fungere som en introduktion til valget af de sproglige studieretninger og kvalificere til de videregående uddannelser ved at vise, hvordan beskæftigelsen med sprog er en del af den almene dannelse. Almen Sprogforståelse består af to dele: En almen del og en latindel, der indbyrdes beriger hinanden og støtter indlæringen af det sproglige grundstof.

Der arbejdes med bl.a. kommunikation, sproghistorie og grammatik ud fra bl.a. dansk, engelsk og latin.

Almen sprogforståelse er ét af tre grundforløb af ½ års varighed, der indleder undervisningen i 1. g. De to andre grundforløb er almen studieforberedelse og naturvidenskabeligt grundforløb.

Gymnasiefag
Ring of Honor

Ring of Honor er en amerikansk wrestlingorganisation, der blev opstartet i 2002 af Rob Feinstein. I ROH kæmpes der bl.a. om ROH World Championship og ROH World Tag Team Championship. 

Ring of Honor afholder adskillige shows om måneden typisk på den amerikanske østkyst, men har også afholdt shows på vestkysten, i Storbritannien og Japan. Ring of Honor optager og sælger alle deres shows på dvd. Dvd'erne kan bestilles som postordre eller online, og organisationen har derved skabt en loyal fanskare, både i USA og internationalt. 

Ring of Honor bliver nævnt i filmen The Wrestler fra 2008, hvor wrestlingorganisationen promoverer den sidste kamp mellem Randy "The Ram" Robinson (spillet af skuespilleren Mickey Rourke) og The Ayatollah (spillet af den tidligere wrestler Ernest Miller).

Eksterne henvisninger 

Wrestling
Dianalund Centret

Dianalund Centret er et shoppingcenter, som blev oprettet i 1973 som et butikstorv. Det voksede i løbet af de næste 10 år til at indeholde 36 butikker.

Renovering 
I 2003/2004 gennemgik butikstorvet en gennemgribende renovering og fik lagt tag med buer på ved alle indgangene. Ved samme lejlighed tog butikstorvet navneforandring og blev til Dianalund Centret. Centret har mere end 20 butikker og 200 parkeringspladser.

Ny facade 
I 2018 fik Dianalund Centret igen en overhaling og fik nye facader med skifer og stålplader, da den eksisterende trækonstruktion efterhånden var blevet medtaget af vind og vejr.

Mange arrangementer 
Centret har haft besøg af Scenen er din og Talent 2008, og har igennem mange år haft forskellige arrangementer som f.eks juletræstænding.

Referencer

Eksterne henvisninger 
 Dianalund Centrets hjemmeside 

Indkøbscentre i Danmark
Centret
Tupperware

Tupperware er et varemærke og firma, for husholdningsartikler i plastik, som inkluderer artikler til tilberedning af fødevarer, beholdere til opbevaring samt service.

Tupperware er kontrolleret af Tupperware Brands Corporation et multinationalt markedsføringsfirma, som blev etableret i 1946 i Orlando, USA, af Earl Tupper.

Firmaet er et direkte-salg firma, hvor produkterne markedsføres og sælges direkte til forbrugeren af konsulenter over hele Jorden.

Tupperware-produkterne bliver solgt ved private sammenkomster af konsulenter/ sælgere, som er medlemmer af organisationen.

Ekstern henvisning 

 Tupperware Danmark, hjemmeside

Fremstillingsvirksomheder fra USA
Isenkramproducenter
Pescara (provins)

Provinsen Pescara (it. Provincia di Pescara) er en provins i regionen Abruzzo i det centrale Italien. Pescara er provinsens hovedby.

Der var 312.215 indbyggere ved folketællingen i 2007.

Geografi 
Provinsen Pescara grænser til:
 i nord mod provinsen Teramo,
 i øst mod Adriaterhavet.
 i syd mod provinsen Chieti og
 i vest mod provinsen Aquila.

Kommuner 

 Abbateggio
 Alanno
 Bolognano
 Brittoli
 Bussi sul Tirino
 Cappelle sul Tavo
 Caramanico Terme
 Carpineto della Nora
 Castiglione a Casauria
 Catignano
 Cepagatti
 Città Sant'Angelo
 Civitaquana
 Civitella Casanova
 Collecorvino
 Corvara
 Cugnoli
 Elice
 Farindola
 Lettomanoppello
 Loreto Aprutino
 Manoppello
 Montebello di Bertona
 Montesilvano
 Moscufo
 Nocciano
 Penne
 Pescara
 Pescosansonesco
 Pianella
 Picciano
 Pietranico
 Popoli
 Roccamorice
 Rosciano
 Salle
 San Valentino in Abruzzo Citeriore
 Sant'Eufemia a Maiella
 Scafa
 Serramonacesca
 Spoltore
 Tocco da Casauria
 Torre de' Passeri
 Turrivalignani
 Vicoli
 Villa Celiera
Sara Trier

Sara Trier (født 9. januar 1975 i København) er en dansk billedkunstner og forfatter.

Hun debuterede i 1995 med brevromanen 'Hvide løgne' (Gyldendal), skrevet sammen med sin mor, forfatter og billedkunster Dea Trier Mørch. Hun er også datter af musikeren, maleren og entertaineren Troels Trier, begge er kendt fra kunsterkollektivet Røde Mor. Hun er søster til musikeren Tobias Trier.

Sara Trier er kandidat fra litteraturvidenskab fra Københavns Universitet. I 2008 skrev hun reportagebogen 'Martin Luther Burger King' (Politikens Forlag, 2008) sammen med sin mand, Politiken-redaktør Lars Trier Mogensen. Bogen bygger på bloggen Kampagnesporet, skrevet til Politikens hjemmeside og fra det amerikanske præsidentvalg i 2008. Bogen er en underholdende og kritisk skildring af den amerikanske valgkamp, oplevet af en småbørnsfamilie, på rejse i hælene på Hillary Clinton og Barack Obama. I 2009 blev bloggen genoptaget, nu fra verdenshistoriens største valg, det indiske parlamentsvalg.

Bibliografi 
 Hvide løgne (1995), Gyldendal
 Dronningen, studenten og dyret (2000), Gyldendal 
 Martin Luther Burger King (2008), Politikens Forlag

Eksterne henvisninger 
 Sara Triers hjemmeside
 Sara Trier  på bibliografi.dk
 Sara Trier på litteraturpriser.dk
 Sara Trier og Lars Trier Mogensens blog, Kampagnesporet  
 På barsel med Sara, Lars og ungerne - politiken.dk

Romanforfattere fra Danmark
Sara
Danskere i 2000-tallet
Personer fra København
Faglitterære forfattere fra Danmark
Dansksprogede forfattere fra Danmark
Sävsjö

Sävsjö er en by i Jönköpings län i Småland, Sverige.

Byen har 5.068 indbyggere og rummer bl.a. en væsentlig jernbanestation, hvor såvel regional- som fjerntog standser.
Teramo (provins)

Provinsen Teramo (it. Provincia di Teramo) er en provins i regionen Abruzzo i det centrale Italien. Teramo er provinsens hovedby.

Der var 296.063 indbyggere ved folketællingen i 2005.

Geografi 
Provinsen Teramo grænser til:
 i nord mod regionen Marche,
 i øst mod Adriaterhavet.
 i syd mod provinsen Pescara og
 i vest mod provinsen Aquila.

Kommuner 

 Alba Adriatica
 Ancarano
 Arsita
 Atri
 Basciano
 Bellante
 Bisenti
 Campli
 Canzano
 Castel Castagna
 Castellalto
 Castelli
 Castiglione Messer Raimondo
 Castilenti
 Cellino Attanasio
 Cermignano
 Civitella del Tronto
 Colledara
 Colonnella
 Controguerra
 Corropoli
 Cortino
 Crognaleto
 Fano Adriano
 Giulianova
 Isola del Gran Sasso d'Italia
 Martinsicuro
 Montefino
 Montorio al Vomano
 Morro d'Oro
 Mosciano Sant'Angelo
 Nereto
 Notaresco
 Penna Sant'Andrea
 Pietracamela
 Pineto
 Rocca Santa Maria
 Roseto degli Abruzzi
 Sant'Egidio alla Vibrata
 Sant'Omero
 Silvi
 Teramo
 Torano Nuovo
 Torricella Sicura
 Tortoreto
 Tossicia
 Valle Castellana
Den lille latinprøve

Den lille latinprøve var i Danmark frem til 1980 adgangskrav til gymnasiets sproglige linje, og den blev  før 1963 aflagt i 4. mellem, senere i 2. real eller i ungdomsskolen. Elever, der ikke havde bestået den lille latinprøve, kunne optages på den betingelse, at prøven blev bestået senest til efterårsferien i 1. gymnasieklasse under forudsætning af, at eleven opfyldte de øvrige optagelseskrav.

I 1977 afskaffede undervisningsminister Ritt Bjerregaard den lille latinprøve som adgangskrav til gymnasiets sproglige linje. Dermed blev latin reelt afskaffet i folkeskolen. Fra 1968 til 1978 havde en række danske seminarier latin som linjefag med henblik på undervisning til den lille latinprøve i folkeskolen. 

Til den lille latinprøve er pensum 20 normalsider à 1300 bogstaver sammenhængende latinsk tekst »af passende sværhedsgrad« med tilhørende gloser og grammatik. Den mest kendte og sejlivede lærebog var Kr. Mikkelsens Latinsk Læsebog. Teksterne fra 2. afdeling frem til stk. 35 omhandlende de puniske krige og den jugurthinske krig passede til prøvens omfang.

Undervisningen til den lille latinprøve var almindeligvis et forløb på 120 timer med fire timer om ugen. Til sammenligning er omfanget af latindelen i gymnasiets grundforløb almen sprogforståelse fra 2005 på ca. 20 lektioner.

Den lille latinprøve krævedes til lægestudiet indtil 1991. Det var det sidste universitetsstudium, der forudsatte latinkundskaber i Danmark. Tidligere krævedes der også latin for at komme ind på det humanistiske, teologiske og det juridiske fakultet.

Den mindste latinprøve i Tyskland, Kleines Latinum, er af lidt større omfang end den lille danske, og ved optagelse på tyske universiteter kræves latin stadig i stor udstrækning.

Folkeskolefag
Latinsk sprog
Ravsilkeplante

 
Ravsilkeplante (Asclepias curassavica), også skrevet Rav-Silkeplante, er en staude eller en halvbusk med en opret, stiv og forgrenet vækst.

Beskrivelse 
Stænglerne er først glatte og lysegrønne, men senere bliver de delvist forveddede og lysegrå. Bladene sidder modsat og er lancetformede eller smalt ægformede med hel rand og en markeret spids. Oversiden er hårløs og græsgrøn med svagt forsænkede ribber, mens undersiden er blågrøn.

Blomstringen sker nærmest året rundt i hjemlandet. Planter, der bliver dyrket i Danmark blomstrer sent: august-oktober. Blomsterne sidder samlet i endestillede, skærmagtige stande med 5-10 blomster i hver. De enkelte blomster er regelmæssige og 5-tallige med fem røde kronblade og fem gule eller orange blade i en indre bikrone. Frugterne er tenformede, oprette bælgkapsler, der hver rummer mange brune frø med lange, silkeagtige frøhaler.

Rodnettet er kraftigt og dybtgående.

Højde x bredde og årlig tilvækst: 0,75 x 0,50 m (75 x 50 cm/år). Disse mål kan fx bruges til beregning af planteafstande, når arten anvendes som kulturplante.

Hjemsted 
Arten hører oprindeligt hjemme i de tropiske og subtropiske dele af Mellem- og Sydamerika. Da den bruges som prydplante overalt, hvor den kan trives, er den desuden naturaliseret mange steder, f.eks. i Australien, Spanien og Marokko.

I Culebra Cut, den kunstige dal i Panama, findes arten sammen med bl.a. amerikansk oliepalme, Annona spraguei (endemisk), caribisk myretræ, Cinnamomum triplinerve (en Kanel-art), Cyperus chorisanthos (en fladaks-art), Dalbergia retusa (en palisander-art), Ficus insipida (en figen-art), guineagræs, gul mombin, hvidløgstræ, Manihot aesculifolia (en maniok-art), netannona, rund fladaks, rød mombin og ægyptisk sukkerrør

Mælkesaft 
Planterne rummer en hvid mælkesaft med et indhold af latex og forskellige alkaloider.

Note 

Sommerblomster
Orange blomster
Chieti (provins)

Provinsen Chieti (it. Provincia di Chieti) er en provins i regionen Abruzzo i det centrale Italien. Chieti er provinsens hovedby.

Provinsen har omfattende landbrugsproduktion, herunder vin og oliven, især i området lige bag kysten mellem Chieti og Vasto. Langs Adriaterhavskysten ligger flere fiske- og badebyer, for eksempel Francavilla al Mare, Ortona og Vasto).

Der var 381.993 indbyggere ved folketællingen i 2001.

Geografi 
Provinsen Chieti grænser til:
 i nord mod provinsen Pescara,
 i øst mod Adriaterhavet.
 i syd mod regionen Molise og
 i vest mod provinsen Aquila.

Kommuner 

Altino
Archi
Ari
Arielli
Atessa
Arielli
Atessa
Bomba
Borrello
Bucchianico
Canosa Sannita
Carpineto Sinello
Carunchio
Casacanditella
Casalanguida
Casalbordino
Casalincontrada
Casoli
Castel Frentano
Castelguidone
Castiglione Messer Marino
Celenza sul Trigno
Civitaluparella
Civitella Messer Raimondo
Colledimacine
Colledimezzo
Crecchio
Cupello
Dogliola
Fallo
Fara Filiorum Petri
Fara San Martino
Filetto
Fossacesia
Fraine
Francavilla al Mare
Fresagrandinaria
Frisa
Furci
Gamberale
Gessopalena
Gissi
Giuliano Teatino
Guardiagrele
Guilmi
Lama dei Peligni
Lanciano
Lentella
Lettopalena
Liscia
Miglianico
Montazzoli
Montebello sul Sangro
Monteferrante
Montelapiano
Montenerodomo
Monteodorisio
Mozzagrogna
Orsogna
Ortona
Paglieta
Palena
Palmoli
Palombaro
Pennadomo
Pennapiedimonte
Perano
Pietraferrazzana
Pizzoferrato
Poggiofiorito
Pollutri
Pretoro
Quadri
Rapino
Ripa Teatina
Rocca San Giovanni
Roccamontepiano
Roccascalegna
Roccaspinalveti
Roio del Sangro
Rosello
San Buono
San Giovanni Lipioni
San Giovanni Teatino
San Martino sulla Marrucina
San Salvo
San Vito Chietino
Santa Maria Imbaro
Sant'Eusanio del Sangro
Scerni
Schiavi di Abruzzo
Taranta Peligna
Tollo
Torino di Sangro
Tornareccio
Torrebruna
Torrevecchia Teatina
Torricella Peligna
Treglio
Tufillo
Vacri
Vasto
Villa Santa Maria
Villalfonsina
Villamagna
Dåbskapel

Et dåbskapel er en religiøs bygning i tilknytning til en kirke, hvor dåbshandlinger finder sted. Dåbskapeller er især kendt fra Italien og Frankrig. Dåbskapellerne blev oprindeligt bygget, fordi der kun var adgang til kirken for døbte. Dåben måtte derfor først finde sted i en bygning adskilt fra kirken. Dåbskapeller er dog også opført, efter at det blev muligt at døbe i selve kirken.

Dåbskapeller er ofte ottekantede, idet de har taget model efter et af de første, dåbskapellet i Laterankirken i Rom. De otte kanter symboliserer otte dage: de seks dage, hvor verden skabtes, den syvende, hviledagen samt den ottende, der symboliserer evigheden. Dåbskapellerne er ofte udstyret med en kuppel, hvorunder dåbsbassinet er placeret, idet der ikke blot er tale om en døbefont, men om et egentligt bassin, hvori hele kroppen skulle nedsænkes.

Nogle af de ældste bevarede dåbskapeller er laterandåbskapellet i Rom, dåbskapellet i Ravenna og dåbskapellet Santa Maria Maggiore i Nocera Superiore. Nogle af de mest kendte er dåbskapellerne i Pisa, Firenze og Parma.

Billedgalleri 

Dåb
Religiøse bygninger
Kirkearkitektur
Naturvidenskabeligt grundforløb

Naturvidenskabeligt grundforløb er ét af tre grundforløb af hver ½ års varighed, der indleder undervisningen i 1. gymnasieklasse i det almene gymnasium.

I et samarbejde mellem fagene biologi, fysik, kemi og naturgeografi gives en introduktion til naturvidenskabelig metode gennem teori og praktiske øvelser i laboratoriet. Eleverne præsenteres for elementer af naturvidenskabens verdensbillede og skal opnå viden om centrale naturvidenskabelige problemstillinger og deres samfundsmæssige, etiske og historiske perspektiver.

De to andre grundforløb er almen sprogforståelse og almen studieforberedelse.

Gymnasiefag
The Best of Ricky Martin

The Best Of Ricky Martin er det 8. album af den Puerto Ricanske sanger Ricky Martin og den anden opsamlingsalbum. Det blev udgivet af Sony Music den 30. oktober 2001. CD'en har verdenover solgt mere end 1.000.000 eksemplarer.

Nummerlist 
 "Livin' La Vida Loca" 
 "María"
 "She Bangs" 
 "Private Emotion" – sunget af Ricky Martin og Meja
 "Amor (New Remix by Salaam Remi)"
 "The Cup Of Life (La Copa De La Vida)" – (The Official Song Of The World Cup, France '98) (Original English Version) 
 "Nobody Wants to Be Lonely" – Sunget af Ricky Martin og Christina Aguilera
 "Spanish Eyes/Lola, Lola" (Music From "One Night Only" Video)
 "She's All I Ever Had" 
 "Come To Me"
 "Amor (New Remix by Jonathan Peters)"
 "Loaded (George Noriega Radio Edit)"
 "Shake Your Bon-Bon"
 "Be Careful (Cuidado Con Mi Corazón)" – Sunget af Ricky Martin og Madonna

Eksterne henvisninger 
 
 Ricky Martin sangtekster på engelsk

Opsamlingsalbum fra 2001
Ricky Martin-album
STS-51-F

STS-51-F (Space Transportation System-51-F) var Challengers 8. rumfærge-flyvning, opsendt d. 29. juli 1985 og vendte tilbage d. 6 august 1985.

Missionen medbragte rum-laboratoriet Spacelab-2 med eksperimenter.

Fem minutter efter opsendelsen svigtede den ene af rumfærgens tre hovedmotorer, hvilket medførte en såkaldt Abort to orbit, og rumfærgen måtte gå i et lavere kredsløb end planlagt.

Besætning 
   Gordon Fullerton (kaptajn)
   Roy Bridges (pilot)
   Story Musgrave (missionsspecialist)
   Anthony Englan (missionsspecialist)
   Karl Henize (missionsspecialist)
   Loren Acton
   John-David Bartoe

Missionen 

Hovedartikler:

Eksterne henvisninger 
 STS-51-F NASA 

Rumfærgeprogrammet
Weißenohe

Weißenohe er en kommune i Landkreis Forchheim i Regierungsbezirk Oberfranken i den tyske delstat Bayern. Den er en del af Verwaltungsgemeinschaft Gräfenberg. Til Weißenohe hører landsbyen Dorfhaus. Nabobyer er Sollenberg, Lilling og Igensdorf. Weißenohe grænser til kommunerne Gräfenberg, Simmelsdorf, Schnaittach og Igensdorf.

Bybilleddet domineres af det tidligere Benediktinerkloster og den barokke kirke St. Bonifatius.

Seværdig er dalen med den floden Lillachs udspring.
Banfora

Banfora er en by i det vestlige Burkina Faso, med et befolkningstal (pr. 2007) på cirka 63.000. Byens primære beskæftigelseskilde er produktion af sukkerroer.

Byer i Burkina Faso
Wiesenthau

Wiesenthau er en kommune i Landkreis Forchheim i Regierungsbezirk Oberfranken i den tyske delstat Bayern. Den ligger nær floden Wiesent og er en del af Verwaltungsgemeinschaft Gosberg der har administratinsby i Pinzberg.

Geografi 
Wiesenthau ligger ved bjerget Walberla. I byen ligger Schloss Wiesenthau.

Inddeling 
 Schlaifhausen
 Wiesenthau

Nabokommuner er (med uret fra nord): Kirchehrenbach, Leutenbach, Pinzberg, Forchheim
Bobo-Dioulasso

Bobo-Dioulasso er en by i det vestlige Burkina Faso i regionen Hauts-Bassins, der med et befolkningstal (pr. 2006) på cirka 435.000 er landets næststørste efter hovedstaden Ouagadougou. Byen blev grundlagt i 1400-tallet og er i dag en af landets vigtigste byer, såvel økonomisk som kulturelt.

Eksterne henvisninger 

Byer i Burkina Faso
George Sampson

George William Sampson (født 29. juni 1993), som kunstner blot kendt som George Sampson, er en engelsk streetdancer, som vandt anden serie af den britiske talentkonkurrence Britain's Got Talent den 31. maj 2008 som fjortenårig. Som præmie for dette modtog han £100.000 og blev tilbudt at optræde ved det årlige arrangement Royal Variety Performance overværet af den den britiske prins Charles.

Baggrund 

George Sampson er vokset op i et fattigt hjem, og måtte tjene penge til at tage til audition i London ved at danse på gaden i Warrington og Manchester. Hans forældre, Brian og Lesley, blev skilt da Sampson var ti, og han bor nu hos sin mor i Warrington sammen med sin søster Rosie og sin bror Luke, mens to øvrige søskende, Chelsea og Emily, bor hos deres far.

George Sampson lider af en sjælden sygdom kaldet Scheuermanns sygdom, som påvirker rygsøjlen. Sygdommen gjorde ham desuden midlertidig blind på det ene øje i to måneder, hvilket vanskeliggjorde hans dansetræning i betydelig grad. På trods af sin sygdom har Sampson udtalt, at intet vil forhindre ham i at blive ved med at danse.

Deltagelse i Britain's Got Talent og eftervirkning

Sæsonen 2007 

George Sampson stillede allerede op til audition i den første serie af Britain's Got Talent i 2007 med nummeret "Drop" af Timbaland feat. Magoo og Fatman Scoop. Her gik han i første omgang videre, men udgik senere efter flere diskussioner blandt konkurrencens dommere. Sampson besluttede imidlertid, at han ville stille op igen til næste år, og brugte således året til at forbedre sine teknikker ved at danse på gaden. Fra begyndelsen erklærede Sampson, at han – hvis han vandt – blandt andet ville bruge præmiepengene til at hjælpe sin mor med at betale af på hendes gæld.

Sæsonen 2008 

Ved audition optrådte George Sampson til nummeret "Rock This Party (Dance Everybody Now)", og han scorede det maksimale antal point fra publikum ved den efterfølgende semifinale, hvor han fremførte en dans til Mint Royales remix-udgave af "Singin' in the Rain". Samme nummer fremførte han ved finalen, hvor han igen fik toppoint fra publikum og vandt konkurrencen.

Den 3. august 2008 udgav George Sampson en dvd med en musikvideo, hvori han og fem backing-dansere fremfører et dansenummer.

Eksterne henvisninger 
 Officiel hjemmeside 
 Britain's Got Talent

Hiphoppere
Dansere fra England
Personer fra England
Private teaterskoler

De private teaterskoler  er skoler, der uddanner skuespillere. Flere unge, danske skuespilleraspiranter søger ind på disse selvfinansierede studier, både i Danmark, i Sverige og i New York . I udlandet findes en række private teaterskoler, der er SU-berettiget.

Teater
Uddannelsesvirksomheder
Landsarkivet for Sjælland, Lolland-Falster og Bornholm

Landsarkivet for Sjælland, Lolland-Falster og Bornholm (eller blot: Landsarkivet for Sjælland) lå på Nuuks Plads på Nørrebro i København og var en del af Statens Arkiver.

Oprettelse 
Landsarkivet for Sjælland åbnede i 1893.

Det var resultatet af Danmarks første arkivlov, der blev vedtaget den 30. marts 1889 af Rigsdagen, og som følge af den skulle der oprettes tre landsarkiver i provinsen. Landsarkiverne i Viborg, Odense og København blev oprettet som underafdelinger af Rigsarkivet. Landsarkivet i Åbenrå kom til i 1931.

Arkivets bygninger 
Arkivets ældste bygninger er bygget i nationalromantisk stil er tegnet af Martin Nyrop og opført 1891-1893. De bestod af en magasinbygning og en villa med læsesal og bolig til provinsarkivaren. Der var også en have til villaen, der i 1966 måtte vige pladsen for en udvidelse af magasinkapaciteten og en større læsesal. Derimod findes den gamle magasinbygningen stadig. De nyere bygninger fra 1960'erne er tegnet af kgl. bygningsinspektør Nils Koppel i en nøgtern modernistisk stil.

I magasinerne på Nuuks Plads var der plads til ca. 47.000 hyldemeter. Siden 2000 var det været nødvendigt at opbevare en del af landsarkivets arkivalier i fjernmagasiner.

Opgaver og samlinger 
Landsarkivet for Sjælland indsamlede og opbevarede primært arkivalier fra lokale statslige myndigheder (fx politi, domstole og kirkelige myndigheder), men samlingerne rummede også afleveringer fra de sjællandske godser og fra private personer.

I arkivdatabasen daisy kan man finde indholdsfortegnelser over de arkiver, der findes i Landsarkivet for Sjællands samling. Samlingen fyldte 50.000 hyldemeter i 2008.

En del af arkivarene i Statens Arkiver forsker i arkivernes samlinger.

Hvert år var der godt 15.000 besøgende på læsesalen.

Flytning af landsarkivet 
I 2012 blev Landsarkivet lagt sammen med Rigsarkivet.

Mindesten ved landsarkivet 
Ved Den Danske Brigades indmarch 6. maj 1945 blev brigaden beskudt af kollaboratører i krydset Jagtvej/Rantzausgade, hvorved tre brigadefolk blev dræbt. Der er rejst en mindesten ved landsarkivet for de tre dræbte soldater.

Eksterne henvisninger 

 Landsarkivet for Sjælland, Lolland-Falster og Bornholm 
 Statens Arkiver
 Arkivdatabasen daisy

Danmarks arkiver og arkivalier
Nørrebro
Bygninger, konstruktioner og anlæg i Københavns Kommune
Forsvundne bygninger, konstruktioner og anlæg i København
Etableret i 1893
Martin Nyrop
Dédougou

Dédougou er en by i det vestlige Burkina Faso, med et befolkningstal (pr. 2006) på cirka 38.000. Byens primære beskæftigelseskilde er produktion af bomuld.

Byer i Burkina Faso
Roberto Benigni

Roberto Remigio Benigni (født 27. oktober 1952) er en italiensk skuespiller, forfatter og instruktør. Han er mest kendt for filmen Livet er smukt (La vita è bella) fra 1997, som han både skrev manuskript til, instruerede og spillede hovedrollen i. Han vandt en Oscar og en BAFTA Award for denne hovedrolle.

Eksterne henvisninger 
 

Skuespillere fra Italien
Oscar for bedste mandlige hovedrolle
Filminstruktører fra Italien
Teaterinstruktører
Manuskriptforfattere fra Italien
Ærescesar
Ouahigouya

Ouahigouya er en by i det nordlige Burkina Faso, med et befolkningstal (pr. 2007) på cirka 122.000. Byen blev grundlagt i 1757 og ligger cirka 182 kilometer nordvest for hovedstaden Ouagadougou.

Byer i Burkina Faso
Koudougou

Koudougou er en by i det centrale Burkina Faso, beliggende cirka 75 kilometer vest for hovedstaden Ouagadougou. Byen har et befolkningstal (pr. 2006) på cirka 132.000.

Eksterne henvisninger 

Byer i Burkina Faso